Mostarska Bijela
Mostarska Bijela je rijeka koja teče zapadnim obroncima Prenja, koji su okrenuti Neretvi. Pored Jablaničke i Konjičke Bijele, postoji i bujični tok, koji se hrani vodama s mostarske strane Prenja. Ulijeva se u Neretvu, odnosno Salakovačko jezero uz magistralni put M17 na 20. kilometru sjeverno od Mostara. Bijela povremeno ponire i izvire. Njen sliv je očuvan i ima rijetke prirodne ljepote i velikog je hidrološkog i geološkog značaja. Posljednji kilometar Bijele potopljen je.